Diari Oficial de la Generalitat Valenciana


Sumari del DOGV 9358, del 09-06-2022 (2022/5361)

RESOLUCIÓ d'1 de juny de 2022, de la Direcció General de Modernització i Relacions amb l'Administració de Justícia, per la qual s'atorguen destinació a les persones funcionàries del cos d'auxili judicial de l'Administració de justícia (torn lliure) que van superar les proves selectives convocades per l'Ordre JUS/60/2020, de 15 de gener, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5361


Data del document
:   01-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ d'1 de juny de 2022, de la Direcció General de Modernització i Relacions amb l'Administració de Justícia, per la qual s'atorguen destinació a les persones funcionàries del cos d'auxili judicial de l'Administració de justícia (torn lliure) que van superar les proves selectives convocades per l'Ordre JUS/60/2020, de 15 de gener, en l'àmbit de la Comunitat Valenciana. [2022/5361]  
  
  
De conformitat amb el que s'estableix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, s'ha resolt:  
  
  
Adjudicar destinació en els òrgans judicials i fiscals que s'indiquen en l'annex I a les persones funcionàries del cos d'auxili judicial (torn lliure), nomenades funcionàries de carrera del cos d'auxili judicial per l'Ordre d'1 de juny de 2022, tenint en compte el següent:  
  
  
Primer. Les persones funcionàries del cos d'auxili judicial de l'Administració de justícia a les quals se'ls atorga destí hauran de prendre possessió del seu càrrec davant el responsable de l'òrgan judicial o fiscal de destí dins del termini de vint dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'art. 29 de l'esmentat reial decret, i en l'art. 30 de la Llei 39/2015, d'1 d'octubre, del procediment administratiu comú de les administracions públiques; per a això el dia de la publicació de la resolució seran remesos, a l'adreça de correu electrònic corporatiu de l'òrgan judicial o fiscal de destí, els documents de presa de possessió F1T, així com la declaració de jurament o promesa prevista en l'esmentat precepte reglamentari.  
Tots dos documents, per a la seua formalització, hauran de ser signats digitalment per les persones interessades que en remetran una còpia, en format PDF, a l'adreça de correu electrònic:  
lwqbaqxeuihlz@yjg.gp.  
Aquelles persones funcionàries que, per causes degudament justificades, no puguen signar digitalment el document de presa de possessió, podran procedir a la signatura manual d'aquest i hauran de remetre una còpia, en format PDF, a l'adreça de correu electrònic uvztccupfjjvb@iso.hh.  
  
Segon. Les persones funcionàries destinades en virtut d'aquesta resolució, que pertanguen ja al cos de gestió processal i administrativa o tramitació processal i administrativa, i que opten per continuar en actiu en algun d'aquests cossos, no serà necessari que es desplacen a prendre possessió al lloc de treball adjudicat; bastarà que dins del termini de presa de possessió assenyalat en l'apartat primer comuniquen, si és el cas, a la Direcció General de Modernització i Relacions amb l'Administració de Justícia, a través de l'adreça de correu electrònic xrfectkedphpl@zhq.sg aquesta opció, a l'efecte de declaració d'excedència voluntària prevista en l'article 506 d) de la Llei orgànica 6/1985, d'1 de juliol, del poder judicial. Una còpia de la resolució per la qual se'ls declara en situació d'excedència voluntària serà remesa al Registre central de personal de la Subdirecció General de Mitjans Personals al Servei de l'Administració de Justícia.  
  
Tercer. En cas que les persones funcionàries opten per ingressar en el cos d'auxili judicial i vullguen evitar un buit en la continuïtat dels seus serveis en l'Administració de justícia, atesa la necessitat de comptar amb el temps indispensable per a efectuar la presa de possessió, podran sol·licitar a la Direcció General de Modernització i Relacions amb l'Administració de Justícia, a través l'adreça de correu electrònic dgypvivjoftjm@qbr.nq, un permís retribuït d'un dia si no hi ha canvi de localitat, o de dos en cas contrari, excepte aquelles que hagen de desplaçar-se des de Canàries, Balears, Ceuta o Melilla, i en aquest cas el permís podrà ser de fins a tres dies per a possessionar-se del seu nou càrrec. Aquests dies es consideren hàbils, i la presa de possessió en el nou destí s'efectuarà durant els dies de permís indicats, havent de gaudir-se, en qualsevol cas, dins del termini possessori.  
  
En el cas que la persona funcionària procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's aquesta documentació a aquests òrgans perquè procedisquen a concedir-li d'ofici la situació d'excedència voluntària en el cos de gestió processal i administrativa o tramitació processal i administrativa i el cessament automàtic amb la data del dia anterior en què es produïsca la presa de possessió en el cos d'auxili judicial, a fi d'evitar una interrupció en la percepció dels seus havers.  
  
Quart. En qualsevol cas, una vegada signada digitalment la presa de possessió (document F1T) i la declaració de jurament o promesa, les persones interessades remetran un exemplar de tots dos documents a l'adreça de correu electrònic lodczppilptnp@svc.hx, perquè aquesta procedisca a les oportunes variacions en nòmina, i un dels quals serà enviat per aquesta gerència al Registre central de personal de la Subdirecció General de Mitjans Personals al Servei de l'Administració de Justícia.  
  
  
Cinqué. Les persones funcionàries interines que actualment ocupen places que han sigut adjudicades a les persones aspirants aprovades cessaran el mateix dia en què es produïsca la presa de possessió del titular.  
  
Sisé. En compliment de la legislació sobre incompatibilitats del personal al servei de l'Administració pública (Llei 53/1984, de 26 de desembre), aplicable al personal al servei de l'Administració de justícia, en virtut de l'article 498 de la Llei orgànica del poder judicial 6/1985, d'1 de juliol, reformada per la Llei orgànica 19/2003, de 23 de desembre, aquelles persones aspirants que ostenten ja la condició de funcionàries de carrera hauran de manifestar la seua opció en l'acta de presa de possessió.  
  
Seté. Les persones funcionàries del cos d'auxili judicial, a les quals s'atorga destí en virtut d'aquesta resolució, no obstant haver sigut destinades amb caràcter forçós per l'ordre de qualificació segons les seues preferències, no podran participar en concurs de trasllats fins que transcórreguen dos anys des de la data d'aquesta resolució. Per al còmput dels dos anys s'atindrà al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
  
Huité. Les places oferides a les persones aspirants mitjançant la Resolució d'1 d'abril de 2022, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, (BOE 08.04.2022), no adjudicades en la present resolució, mantenen la seua condició de desertes, sense perjudici que puguen anunciar-se com a vacants en un concurs ordinari, si no es promulga una oferta d'ocupació pública, o en cas que l'oferta pública d'ocupació que corresponga no faça necessari l'anunci de totes les desertes existents.  
  
Contra la present resolució podrà interposar-se un recurs potestatiu de reposició davant la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'art. 9 de la Llei 29/1998, de 13 de juliol, reguladora de la jurisdicció contenciosa administrativa; a comptar des de l'endemà de la publicació en el Boletín Oficial del Estado.  
  
València, 1 de juny de 2022.- La directora general de Modernització i Relacions amb l'Administració de Justícia: Àngels Bixquert Sanz.